L'IMAB organitza un concurs de disfresses literàries
01 abril 2022

## L'IMAB organitza un concurs de disfresses literàries01 abril 2022Última actualització: 01 abril 2022

![](../gestion/img/ef2d127de37b942baad06145e54b0c619a1f22327b2ebbcfbec78f5564afe39d.png)  
  

L’Institut Municipal d’Arxius i Biblioteques (IMAB) i l’Ajuntament de Gandia –en col·laboració amb Radio Gandia i Centre Històric Comercial Gandia– han organitzat el primer concurs de disfresses de temàtica literària en motiu del Dia de l Llibre del 23 d’abril.

  
Els i les participants hauran de vestir-se del personatge o de l’autor de literatura universal i en qualsevol gènere (novel·la, conte tradicional, teatre, poesia, còmic...) que més els agrade i enviar una foto al WhatsApp 678 837 402 fins al 12 d’abril a les 20.00 h. Es repartiran 3 premis de fins a 60 euros per a gastar als comerços del Centre Històric de Gandia.

**BASES**

*   Qualsevol persona, de qualsevol edat, pot participar enviant una única foto a concurs.
*   Les fotos poden ser individuals o en grup, rebent un únic premi per foto.
*   La fotografia ha de mostrar el llibre o llibres que han inspirat per a triar la disfressa del personatge o autor literari.
*   El format ha de ser jpg o png.
*   La foto s’haurà d’enviar per WhatsApp al 678 837 402 amb el nom i cognoms del participant fins al 12 d’abril a les 20:00 h
*   A l’enviar la foto, els participants accepten que Biblioteques Gandia puga fer ús de la imatge en el futur.  
    Totes les fotos rebudes seran publicades en un post al nostre Facebook el dia 13 d’abril.
*   Guanyaran les 3 fotos que més “m’agrada” obtinguen fins al dia 22 d’abril a les 23:59 h.
*   El 23 d’abril a les 12:00 h es lliuraran els premis a la Biblioteca Central de Gandia.
*   Premis: Hi haurà 3 xecs-regal, cortesia del Centre Històric Comercial Gandia: primer (60 €), segon (30 €) i tercer (20 €) per a gastar als comerços associats al CHCG.
*   Data límit per fer la despesa a les botigues del Centre: 30 de juny.

[Twittear](https://twitter.com/share)